title: 2008/581/KE: Deċiżjoni tal-Kummissjoni ta’ l- 4 ta’ Lulju 2008 dwar l-iffinanzjar tal-ħażna ta’ l-antiġeni tal-virus tal-marda ta’ l-ilsien u d-dwiefer u l-formulazzjoni ta’ vaċċini kkostitwiti mill-ġdid mit-tali antiġeni

text:
               15.7.2008

               MT

               Il-Ġurnal Uffiċjali ta’ l-Unjoni Ewropea

               L 186/36

         DEĊIŻJONI TAL-KUMMISSJONI
   ta’ l-4 ta’ Lulju 2008
   dwar l-iffinanzjar tal-ħażna ta’ l-antiġeni tal-virus tal-marda ta’ l-ilsien u d-dwiefer u l-formulazzjoni ta’ vaċċini kkostitwiti mill-ġdid mit-tali antiġeni
   (2008/581/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċiżjoni tal-Kunsill 90/424/KEE tas-26 ta’ Ġunju 1990 dwar in-nefqa fil-kamp veterinarju (1), u b’mod partikolari l-Artikolu 14 tagħha,
   Wara li kkunsidrat id-Direttiva tal-Kunsill 2003/85/KE tad-29 ta’ Settembru 2003 dwar il-miżuri tal-Komunità għall-kontroll tal-marda ta’ l-ilsien u d-dwiefer li tirrevoka d-Direttiva 85/511/KEE u d-Deċiżjonijiet 89/531/KEE u 91/665/KEE u li temenda d-Direttiva 92/46/KEE (2), u b’mod partikolari l-Artikolu 80 (2) tagħha,
   Billi:

               (1)

               Skond id-Deċiżjoni tal-Kunsill 91/666/KEE tal-11 ta’ Diċembru 1991 li tistabbilixxi r-riżervi tal-Komunità tal-vaċċini kontra l-marda ta’ l-ilsien u d-dwiefer (3), ħażniet ta’ l-antiġeni ġew stabbiliti għall-formulazzjoni rapida ta’ vaċċini kontra l-marda ta’ l-ilsien u d-dwiefer u dawn jinżammu, għal raġunijiet ta’ sikurezza, f’postijiet speċifiċi magħzula għal dan il-għan fl-istabbiliment tal-manifattur.

               (2)

               Skond id-Direttiva tal-Kummissjoni 2003/85/KE, il-Kummissjoni għandha tiżgura li r-riżervi Komunitarji ta’ l-antiġeni mhux attivati kkonċentrati għall-produzzjoni tal-vaċċini kontra l-marda ta’ l-ilsien u d-dwiefer jinżammu fl-istabbiliment tal-bank Komunitarju ta’ l-antiġeni u l-vaċċini.

               (3)

               Għal dak il-għan, l-għadd ta’ dożi u d-diversità tas-serotipi u l-varjetajiet ta’ antiġeni tal-viruses tal-marda ta’ l-ilsien u d-dwiefer maħżuna fil-bank Komunitarju ta’ l-antiġeni u l-vaċċini għandu jiġi deċiż billi jitqiesu l-ħtiġijiet kif ġie stmat fil-kuntest tal-pjanijiet ta’ kontinġenza u s-sitwazzjoni epidemjoloġika u fejn xieraq wara konsultazzjoni mal-Laboratorju Komunitarju ta’ Referenza.

               (4)

               Bid-Deċiżjoni tal-Kummissjoni 93/590/KE tal-5 ta’ Novembru 1993 għax-xiri mill-Komunità ta’ antiġeni tal-marda ta’ l-ilsien u d-dwiefer fil-kwadru ta’ l-azzjoni Komunitarja li tirrigwarda r-riservi ta’ vaċċini tal-marda ta’ l-ilsien u d-dwiefer (4), saru arranġamenti għax-xiri ta’ antiġeni A5 Ewropej, A22 Lvant Nofsani u O1 Ewropej, tal-marda ta’ l-ilsien u d-dwiefer.

               (5)

               Bid-Deċiżjoni tal-Kummissjoni 97/348/KE tat-23 ta’ Mejju 1997 għax-xiri mill-Komunità ta’ antiġeni tal-marda ta’ l-ilsien u d-dwiefer u għall-formulazzjoni, il-produzzjoni, l-ibbottiljar u t-tqassim ta’ vaċċini kontra l-marda ta’ l-ilsien u d-dwiefer (5), saru arranġamenti għax-xiri ta’ antiġeni A22-Iraq, C1 u AŻJA1 tal-marda ta’ l-ilsien u d-dwiefer.

               (6)

               Bid-Deċiżjoni tal-Kummissjoni 2000/77/KE tas-17 ta’ Diċembru 1999 għax-xiri mill-Komunità ta’ antiġeni tal-marda ta’ l-ilsien u d-dwiefer u għall-formulazzjoni, il-produzzjoni, l-ibbottiljar u t-tqassim ta’ vaċċini kontra l-marda ta’ l-ilsien u d-dwiefer (6), saru arranġamenti għax-xiri ta’ ċerti dożi ta’ antiġeni A Iran 96, A Iran 99, A Malażja 97, SAT 1, SAT 2 (il-varjetajiet ta’ l-Afrika tal-Lvant u ta’ l-Afrika ta’ Isfel) u SAT 3 tal-marda ta’ l-ilsien u d-dwiefer.

               (7)

               Bid-Deċiżjoni tal-Kummissjoni 2000/569/KE tat-8 ta’ Settembru 2000 għax-xiri mill-Komunità ta’ antiġeni tal-marda ta’ l-ilsien u d-dwiefer u għall-formulazzjoni, il-produzzjoni, l-ibbottiljar u t-tqassim ta’ vaċċini kontra l-marda ta’ l-ilsien u d-dwiefer (7), saru arranġamenti għax-xiri ta’ ċerti dożi ta’ antiġeni A 22 Iraq, A Malażja 97, O1 Manisa, AŻJA 1, SAT 1, SAT 2 (il-varjetajiet ta’ l-Afrika tal-Lvant u ta’ l-Afrika ta’ Isfel) u SAT 3 tal-marda ta’ l-ilsien u d-dwiefer.

               (8)

               Fl-2003 u bi qbil mad-Deċiżjoni tal-Kummissjoni C(2002) 4326 (8) dwar ix-xiri u l-ħażna ta’ antiġeni kontra l-marda ta’ l-ilsien u d-dwiefer inxtraw kwantitajiet addizzjonali ta’ antiġeni epidemjoloġikament rilevanti.

               (9)

               Skond l-Artikolu 14 tad-Deċiżjoni 90/424/KEE, il-livell ta’ parteċipazzjoni Komunitarja biex jiġu stabbiliti dawn il-ħażniet ta’ riżerva ta’ antiġeni u l-kondizzjonijiet li għalihom tista’ tkun soġġetta din il-parteċipazzjoni għandhom jiġu stipulati wkoll.

               (10)

               L-antiġeni kollha li għandhom aktar minn 5 snin iridu jiġu ttestjati għall-potenza.

               (11)

               Mill-2005, ma teżisti ebda rabta legali għat-tul bejn il-kuntrattur u l-Kummissjoni għall-ħażna, il-formulazzjoni, it-tqassim, l-ibbottiljar, l-ittikkettjar u l-ġarr ta’ antiġeni FMD mixtrija bejn l-1993 u l-2005.

               (12)

               L-ispejjeż ta’ ħażna għall-antiġeni FMD għas-sena 2005, 2006 u 2007 huma koperti minn impenn finanzjarju skond ir-Regolament Finanzjarju.

               (13)

               Bejn l-2005 u l-2007 ma kienx hemm ebda spejjeż marbuta ma’ dawn l-antiġeni FMD għajr għal spejjeż ta’ ħażna.

               (14)

               Il-miżuri stipulati f’din id-Deċiżjoni huma skond l-opinjoni tal-Kumitat Permanenti għall-Katina Alimentari u s-Saħħa ta’ l-Annimali,

         IDDEĊIDIET KIF ĠEJ:
   Artikolu 1
   Il-Kummissjoni trid tieħu l-passi meħtieġa biex tiżgura ħażna ta’ l-antiġeni kollha FMD elenkati fl-Anness, mill-1 ta’ Jannar 2008 u għal mhux inqas minn 5 snin.
   Il-Kummissjoni għandha tiżgura wkoll l-ittestjar dwar il-potenza, il-formulazzjoni, it-tqassim, l-ibbottiljar, l-ittikkettjar u l-ġarr ta’ dawn l-antiġeni.
   Artikolu 2
   L-ispiża totali li tkopri s-servizzi elenkati fl-Artikolu 1 ma għandhiex taqbeż EUR 4 000 000.
   Artikolu 3
   Id-Direttur Ġenerali tad-Direttorat Ġenerali għas-Saħħa u l-Ħarsien tal-Konsumatur b’dan hu awtorizzat li jiffirma l-kuntratti stipulati fl-Artikolu 1 f’isem il-Kummissjoni.
   Artikolu 4
   Proċedura ta’ sejħa għal proposti se tiġi mnedija matul l-ewwel sitt xhur ta’ l-2008. Kuntratt ta’ servizz skond ir-Regolament Finanzjarju Regolament tal-Kunsill (KE, Euratom) Nru 1605/2002 tal-25 ta' Ġunju 2002 applikabbli għall-baġit ġenerali tal-Komunitajiet Ewropej (9) u r-regoli ta’ implimentazzjoni tiegħu li huma ddefiniti fir-Regolament tal-Kummissjoni (KE, Euratom) Nru 2342/2002 (10) għandu jkun stabbilit qabel it-30 ta’ Settembru 2008.

      Magħmula fi Brussell, 4 ta’ Lulju 2008.

            Għall-Kummissjoni

         Androulla VASSILIOU

            Membru tal-Kummissjoni

      (1)  ĠU L 224, 18.8.1990, p. 19. Id-Direttiva kif l-aħħar emendata bir-Regolament (KE) Nru 1791/2006 (ĠU L 363, 20.12.2006, p. 1).

      (2)  ĠU L 306, 22.11.2003, p. 1. Id-Direttiva kif l-aħħar emendata l-aħħar bid-Direttiva 2006/104/KE (ĠU L 363, 20.12.2006, p. 352).

      (3)  ĠU L 368, 31.12.1991, p. 21. Id-Deċiżjoni kif emendata l-aħħar bir-Regolament (KE) Nru 807/2003 (ĠU L 122, 16.5.2003, p. 36).

      (4)  ĠU L 280, 13.11.1993, p. 33. Id-Deċiżjoni kif emendata l-aħħar bid-Deċiżjoni 2000/112/KE (ĠU L 33, 8.2.2000, p. 21).

      (5)  ĠU L 148, 6.6.1997, p. 27, kif emendata bid-Deċiżjoni 2000/112/KE.

      (6)  ĠU L 30, 4.2.2000, p. 35.

      (7)  ĠU L 238, 22.9.2000, p. 61.

      (8)  Deċiżjoni mhux ippubblikata.

      (9)  ĠU L 248, 16.9.2002, p. 1. Ir-Regolament kif emendat l-aħħar bir-Regolament (KE) Nru 1525/2007 (ĠU L 343, 27.12.2007, p. 9).

      (10)  ĠU L 357, 31.12.2002, p. 1. Ir-Regolament kif emendat l-aħħar bir-Regolament (KE, Euratom) Nru 478/2007 (ĠU L 111, 28.4.2007, p. 13).

      ANNESS

         (L-anness mhux għall-pubblikazzjoni)


title: Deċiżjoni (UE) 2017/937 tal-Bank Ċentrali Ewropew tat-23 ta' Mejju 2017 li tinnomina kapijiet ta' unità ta' ħidma biex jadottaw deċiżjonijiet iddelegati dwar is-sinifikanza ta' entitajiet taħt superviżjoni (BĊE/2017/17)

text:
               1.6.2017

               MT

               Il-Ġurnal Uffiċjali tal-Unjoni Ewropea

               L 141/28

         DEĊIŻJONI (UE) 2017/937 TAL-BANK ĊENTRALI EWROPEW
   tat-23 ta' Mejju 2017
   li tinnomina kapijiet ta' unità ta' ħidma biex jadottaw deċiżjonijiet iddelegati dwar is-sinifikanza ta' entitajiet taħt superviżjoni (BĊE/2017/17)
   IL-BORD EŻEKUTTIV TAL-BANK ĊENTRALI EWROPEW,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra l-Istatut tas-Sistema Ewropea ta' Banek Ċentrali u tal-Bank Ċentrali Ewropew, u b'mod partikolari l-Artikolu 11.6 tiegħu,
   Wara li kkunsidra d-Deċiżjoni (UE) 2017/933 tal-Bank Ċentrali Ewropew tas-16 ta' Novembru 2016 dwar il-qafas ġenerali għad-delegazzjoni ta' setgħat ta' teħid ta' deċiżjonijiet għal strumenti legali relatati ma' kompiti superviżorji (BĊE/2016/40)] (1), u b'mod partikolari l-Artikoli 4 u 5 tiegħu,
   Wara li kkunsidra d-Deċiżjoni (UE) 2017/934 tal-Bank Ċentrali Ewropew tas-16 ta' Novembru 2016 dwar id-delegazzjoni ta' deċiżjonijiet dwar is-sinifikanza ta' entitajiet taħt superviżjoni (BĊE/2016/41) (2), u b'mod partikolari l-Artikolu 2 tagħha,
   Wara li kkunsidrat id-Deċiżjoni BĊE/2004/2 tad-19 ta' Frar 2004 li tadotta r-Regoli tal-Proċedura tal-Bank Ċentrali Ewropew (3), u b'mod partikolari l-Artikolu 10 tagħha,
   Billi:

               (1)

               Sabiex jiġi indirizzat in-numru konsiderevoli ta' deċiżjonijiet li l-Bank Ċentrali Ewropew għandu jadotta għat-twettiq tal-kompiti superviżorji tiegħu, ġiet stabbilita proċedura għall-adozzjoni ta' deċiżjonijiet iddelegati speċifiċi.

               (2)

               Deċiżjoni ta' delegazzjoni hija effettiva mal-adozzjoni ta' deċiżjoni mill-Bord Eżekuttiv li tinnomina kap jew kapijiet ta' unità ta' ħidma biex jieħdu deċiżjonijiet fuq il-bażi ta' deċiżjoni ta' delegazzjoni.

               (3)

               L-importanza tad-deċiżjoni ta' delegazzjoni u n-numru ta' destinatarji li lilhom ikollhom jintbagħtu deċiżjonijiet iddelegati għandhom jitqiesu mill-Bord Eżekuttivekuttiv fin-nominazzjoni ta' kapijiet ta' unità ta' ħidma.

               (4)

               Il-Presidenza tal-Bord Superviżorju ġiet ikkonsultata dwar il-kapijiet tal-unità ta' ħidma li lilhom għandhom tiġi ddelegata s-setgħa li jadottaw deċiżjonijiet dwar is-sinifikanza tal-entitajiet taħt superviżjoni,

         ADOTTA DIN ID-DEĊIŻJONI:
   Artikolu 1
   Deċiżjonijiet iddelegati li jikklassifikaw jew jieqfu jikklassifikaw entità taħt superviżjoni bħala sinifikanti fi ħdan grupp sinifikanti taħt superviżjoni jew li jbiddlu l-isem ta' entità sinifikanti taħt superviżjoni
   Deċiżjonijiet iddelegati skont l-Artikolu 3(1), (2) jew (4) tad-Deċiżjoni (UE) 2017/934 (BĊE/2016/41) għandhom jiġu adottati minn wieħed mill-kapijiet li ġejjin ta' unità ta' ħidma:

               (a)

               Id-Direttur Ġenerali tad-Direttorat Ġenerali għas-Superviżjoni Mikroprudenzjali I, jekk is-superviżjoni tal-entità jew grupp relevanti taħt superviżjoni titwettaq mid-Direttorat Ġenerali għas-Superviżjoni Mikroprudenzjali I;

               (b)

               id-Direttur Ġenerali tad-Direttorat Ġenerali Superviżjoni Mikroprudenzjali II, jekk is-superviżjoni tal-entità jew grupp relevanti taħt superviżjoni titwettaq mid-Direttorat Ġenerali għas-Superviżjoni Mikroprudenzjali II; jew

               (c)

               jekk Direttur Ġenerali ma jkunx disponibbli, il-Viċi Direttur Ġenerali tagħhom.

         Artikolu 2
   Deċiżjonijiet iddelegati li ma jibqgħux jikklassifikaw entità sinifikanti taħt superviżjoni jew grupp sinifikanti taħt superviżjoni bħala sinifikanti
   Deċiżjonijiet iddelegati skont l-Artikolu 3(3) tad-Deċiżjoni (UE) 2017/934 (BĊE/2016/41) għandhom jiġu adottati mid-Direttur Ġenerali tad-Direttorat Ġenerali għas-Superviżjoni Mikroprudenzjali III, jekk id-Direttur Ġenerali ma jkunx disponibbli, il-Viċi Direttur Ġenerali, u wieħed mill-kapijiet li ġejjin ta' unità ta' ħidma:

               (a)

               Id-Direttur Ġenerali tad-Direttorat Ġenerali għas-Superviżjoni Mikroprudenzjali I, jekk is-superviżjoni tal-entità jew grupp relevanti taħt superviżjoni titwettaq mid-Direttorat Ġenerali għas-Superviżjoni Mikroprudenzjali I;

               (b)

               id-Direttur Ġenerali tad-Direttorat Ġenerali għas-Superviżjoni Mikroprudenzjali II, jekk is-superviżjoni tal-entità jew grupp relevanti taħt superviżjoni titwettaq mid-Direttorat Ġenerali għas-Superviżjoni Mikroprudenzjali II; jew

               (c)

               jekk Direttur Ġenerali ma jkunx disponibbli, il-Viċi Direttur Ġenerali tagħhom.

         Artikolu 3
   Dħul fis-seħħ
   Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha fil-Ġurnal Uffiċjali tal-Unjoni Ewropea.

      Magħmul fi Frankfurt am Main, it-23 ta' Mejju 2017.

            Il-President tal-BĊE

         Mario DRAGHI

      (1)  Ara paġna 14 ta' dan il-Ġurnal Uffiċjali.

      (2)  Ara paġna 18 ta' dan il-Ġurnal Uffiċjali.

      (3)  ĠU L 80, 18.3.2004, p. 33.


title: Deċiżjoni tal-Parlament Ewropew tal-5 ta’ Mejju 2010 dwar il-kwittanza għall-implimentazzjoni tal-baġit tal-Eurojust għas-sena finanzjarja 2008

text:
               25.9.2010

               MT

               Il-Ġurnal Uffiċjali tal-Unjoni Ewropea

               L 252/202

         DEĊIŻJONI TAL-PARLAMENT EWROPEW
   tal-5 ta’ Mejju 2010
   dwar il-kwittanza għall-implimentazzjoni tal-baġit tal-Eurojust għas-sena finanzjarja 2008
   (2010/544/UE)
   IL-PARLAMENT EWROPEW,
   wara li kkunsidra l-kontijiet annwali finali tal-Eurojust għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Eurojust għas-sena finanzjarja 2008, flimkien mat-tweġibiet tal-Eurojust (1),
   wara li kkunsidra r-rakkomandazzjoni tal-Kunsill tas-16 ta’ Frar 2010 (5827/2010 – C7-0061/2010),
   wara li kkunsidra l-Artikolu 276 tat-Trattat KE u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,
   wara li kkunsidra d-Deċiżjoni tal-Kunsill 2002/187/ĠAI ta-28 ta’ Frar 2002 li waqqfet il-Eurojust bil-għan li tiġi infurzata l-ġlieda kontra l-kriminalità serja (3), u b’mod partikolari l-Artikolu 36 tagħha,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (4), u b’mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0093/2010),

               1.

               Jagħti l-kwittanza lid-Direttur Amministrattiv tal-Eurojust għall-implimentazzjoni tal-baġit tal-Eurojust għas-sena finanzjarja 2008;

               2.

               Jippreżenta l-kummenti tiegħu fir-riżoluzzjoni ta’ hawn taħt;

               3.

               Jagħti istruzzjonijiet lill-President tiegħu biex jgħaddi din id-Deciżjoni, kif ukoll ir-riżoluzzjoni li hi parti integrali minnha, lid-Direttur Amministrattiv tal-Eurojust, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 304, 15.12.2009, p. 131.

      (2)  ĠU L 248, 16.9.2002, p. 1.

      (3)  ĠU L 63, 6.3.2002, p. 1.

      (4)  ĠU L 357, 31.12.2002, p. 72.
    ---documentbreak---

               25.9.2010

               MT

               Il-Ġurnal Uffiċjali tal-Unjoni Ewropea

               L 252/203

         RIŻOLUZZJONI TAL-PARLAMENT EWROPEW
   tal-5 ta’ Mejju 2010
   li tinkludi l-osservazzjonijiet li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Eurojust għas-sena finanzjarja 2008
   IL-PARLAMENT EWROPEW,
   wara li kkunsidra l-kontijiet annwali finali tal-Eurojust għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Eurojust għas-sena finanzjarja 2008, flimkien mat-tweġibiet tal-Eurojust (1),
   wara li kkunsidra r-rakkomandazzjoni tal-Kunsill tas-16 ta’ Frar 2010 (5827/2010 – C7-0061/2010),
   wara li kkunsidra l-Artikolu 276 tat-Trattat KE u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,
   wara li kkunsidra d-Deċiżjoni tal-Kunsill 2002/187/ĠAI ta-28 ta’ Frar 2002 li waqqfet il-Eurojust bil-għan li tiġi infurzata l-ġlieda kontra l-kriminalità serja (3), u b’mod partikolari l-Artikolu 36 tagħha,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (4), u b’mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0093/2010),

               A.

               billi l-Qorti Ewropea tal-Awdituri stqarret li kisbet assigurazzjoni raġonevoli li l-kontijiet annwali għas-sena finanzjarja 2008 huma affidabbli, u li l-operazzjonijiet li jaqgħu taħthom huma legali u regolari,

               B.

               billi fit-23 ta’ April 2009, il-Parlament ta l-kwittanza lid-Direttur Amministrattiv tal-Eurojust rigward l-implimentazzjoni tal-baġit tal-Eurojust għas-sena finanzjarja 2007 (5), u billi, fir-riżoluzzjoni tiegħu flimkien mad-deċiżjoni ta’ kwittanza, inter alia:

                           —

                           innota l-fatt li l-Qorti tal-Awdituri sabet li, mit-EUR 18 000 000 li ġew approprjati fl-2007, EUR 5 200 000 ġew trasferiti għas-sena ta’ wara;

                           —

                           iddispjaċieh, madankollu, li l-Qorti tal-Awdituri reġgħet sabet defiċjenzi fil-proċeduri tal-akkwist, bħal fis-sentejn ta’ qabel;

                           —

                           esprima tħassib li l-Qorti tal-Awdituri kienet indikat li l-Eurojust ma rnexxilhiex tirrekluta s-60 membru tal-persunal li kienu meħtieġa biex jimtlew il-karigi previsti fl-organigramma tal-2007 u li sa tmiem l-2007 kienu mtlew 95 kariga biss;

               1.

               Jinnota bi pjaċir li l-Qorti tal-Awdituri rnexxielha tikseb assigurazzjonijiet raġonevoli li l-kontijiet annwali tal-Eurojust għas-sena finanzjarja li ntemmet fil-31 ta’ Diċembru 2008 kienu affidabbli fl-aspetti konkreti kollha u li t-tranżazzjonijiet sottostanti, meta meqjusa globalment, kienu legali u regolari;

      Rendiment

               2.

               Jenfasizza li n-nuqqas ta’ indikaturi, l-iżbilanċi fil-kejl ta’ sodisfazzjon min-naħa tal-utenti u n-nuqqas ta’ koordinament bejn il-baġit u l-programm ta’ ħidma jagħmluha diffiċli li jiġi evalwat ir-rendiment tal-Eurojust;

               3.

               Jilqa’ l-konklużjoni tal-24 ta’ Settembru 2008 tal-Ftehim Prattiku dwar l-arranġamenti ta’ kooperazzjoni bejn l-Eurojust u l-OLAF (6);

               4.

               Jinnota li fis-snin li ġejjin il-kwittanza għall-implimentazzjoni tal-baġit tal-Eurojust għandha tiġi bbażata aktar fuq ir-rendiment tal-Eurojust matul is-sena;

      Trasferiment ta’ approprjazzjonijiet

               5.

               Jinnota li l-Qorti tal-Awdituri sabet li fl-2008 l-Eurojust kienet għadha problema fir-rigward tat-trasferiment tal-approprjazzjonijiet, anki jekk jidher li l-ammont kien inqas minn tas-sena ta’ qabel (13 % tal-approprjazzjonijiet tal-baġit finali, minflok 25 % tal-approprjazzjonijiet trasferiti fl-2007); jinnota bi tħassib, madankollu, li l-livell ta’ approprjazzjonijiet trasferiti mis-sena ta’ qabel u li mbagħad ġew ikkanċellati (EUR 1 000 000, jew 25 % tal-approprjazzjonijiet trasferiti) kien għoli u li din is-sitwazzjoni tmur kontra l-prinċipju tal-annwalità; għalhekk jistieden lill-Eurojust biex tieħu azzjoni biex tevita din is-sitwazzjoni milli terġa’ sseħħ fil-futur u mbagħad tinforma lill-awtorità ta’ kwittanza;

               6.

               Jinnota li fis-sena 2008 l-Eurojust irrappurtat dħul mill-imgħax ta’ EUR 191 390,56; jikkonkludi li mir-rendikonti finanzjarji u mil-livell tal-pagamenti tal-imgħax, l-Eurojust għandha livell ta’ riżervi ta’ flus kontanti permanentement għoli; jinnota li sal-31 ta’ Diċembru 2008 l-ammont tar-riżervi ta’ flus kontanti tal-Eurojust kien ta’ EUR 4 612 878,47; jitlob lill-Kummissjoni biex teżamina x’possibilitajiet hemm li jgħinu biex jiġi żgurat li r-riżervi ta’ flus kontanti jkunu ġestiti b’mod sħiħ fuq bażi orjentata lejn il-ħtiġijiet, skont l-Artikolu 15(5) tar-Regolament (KE, Euratom) Nru 2343/2002, u x’tibdil irid isir fl-istrateġija sabiex ir-riżervi ta’ flus kontanti tal-Eurojust jinżammu permanentement baxxi kemm jista’ jkun;

      Nuqqasijiet fil-proċeduri tal-akkwist

               7.

               Jiddispjaċih li l-Qorti tal-Awdituri sabet defiċjenzi fil-proċeduri tal-akkwist, bħal fit-tliet snin ta’ qabel; jesprimi tħassib, b’mod partikolari, dwar il-konklużjonijiet tal-Qorti tal-Awdituri li fl-2008, l-ewwel, fil-biċċa l-kbira tal-każijiet ta’ proċedura tal-akkwist ma saritx stima minn qabel tal-valur tas-suq qabel bdiet il-proċedura u, it-tieni, kien hemm nuqqasijiet rikorrenti u serji fil-livell tal-monitoraġġ tal-kuntratti u l-programmazzjoni tal-akkwisti; jirrimarka li din is-sitwazzjoni tikxef nuqqasijiet serji fil-kapaċità ta’ kollaborazzjoni bejn id-dipartimenti differenti involuti fil-Eurojust u tindika nuqqas ta’ gwida u kontroll min-naħa tal-uffiċjal tal-awtorizzazzjoni;

               8.

               Jinnota t-tweġiba tal-Eurojust, li impenjat ruħha li tfassal pjan ta’ azzjoni biex tindirizza n-nuqqasijiet identifikati mill-Qorti tal-Awdituri; jistieden, għalhekk, lill-Eurojust biex tinforma lill-awtorità ta’ kwittanza bir-riżultati ta’ dawn il-pjanijiet ta’ azzjoni;

      Riżorsi umani

               9.

               Jesprimi tħassib għall-fatt li l-Qorti tal-Awdituri reġgħet innutat li kien hemm nuqqasijiet fl-ippjanar u fl-implimentazzjoni tal-proċeduri ta’ reklutaġġ; jinnota, b’mod partikolari, li l-livell ta’ postijiet vakanti (26 %) għadha għolja wisq, għalkemm inqas sinifikanti milli kienet fl-2007 (33 %);

               10.

               Jaqbel mal-Qorti tal-Awdituri li l-Eurojust ma osservatx il-prinċipju ta’ speċifikazzjoni, billi ammont ta’ EUR 1 800 000 ġie ttrasferit mill-approprjazzjonijiet għas-salarji tal-persunal temporanju u kuntrattwali, l-aktar biex jiżdiedu (bi 238 %) l-approprjazzjonijiet għall-persunal temporanju;

               11.

               Jinnota t-tweġiba tal-Eurojust rigward il-kritika tal-Qorti tal-Awdituri dwar il-proċeduri tal-għażla tal-persunal; jitlob b’mod partikolari li l-Eurojust għandha tinforma l-awtorità ta’ kwittanza bil-proċedura ta’ reklutaġġ il-ġdida tagħha, imnedija fl-2009, li minn issa ‘l quddiem għandha tiżgura aktar trasparenza u l-ebda diskriminazzjoni fit-trattament tal-applikanti esterni u interni;

      Verifika interna

               12.

               Jinsab imħasseb li l-ebda rakkomandazzjoni mis-26 magħmula mis-Servizz ta’ Verifika Interna (IAS) ma ġiet implimentata bis-sħiħ; josserva li erbgħa minnhom huma meqjusa bħala “kritiċi” u 12 bħala “importanti ħafna”; iħeġġeġ lill-Eurojust, għalhekk, biex timplimenta bla dewmien dawn ir-rakkomandazzjonijiet dwar il-ġestjoni tar-riżorsi umani: it-tħejjija ta’ pjan għal żmien qasir biex jimtlew il-postijiet battala attwali; id-definizzjoni mill-ġdid tal-istruttura tal-Unità tar-Riżorsi Umani; it-tnaqqis tan-numru tal-persunal temporanju; it-tisħiħ tal-proċedura ta’ reklutaġġ; l-adozzjoni tar-regoli implimentattivi għall-iżvilupp tal-karriera; il-garanzija tal-indipendenza tal-membri tal-Bord tal-Għażla; u l-garanzija li l-proċeduri tal-akkwist pubbliku jiġu implimentati tajjeb;

               13.

               Jirreferi għal osservazzjonijiet oħra ta’ natura orizzontali li jakkumpanjaw id-Deċiżjoni ta’ kwittanza, għar-riżoluzzjoni tiegħu tal-5 ta’ Mejju 2010 (7) dwar ir-rendiment, il-ġestjoni finanzjarja u l-kontroll tal-aġenziji.

      (1)  ĠU C 304, 15.12.2009, p. 131.

      (2)  ĠU L 248, 16.9.2002, p. 1.

      (3)  ĠU L 63, 6.3.2002, p. 1.

      (4)  ĠU L 357, 31.12.2002, p. 72.

      (5)  ĠU L 255, 26.9.2009, p. 112.

      (6)  ĠU C 314, 9.12.2008, p. 4.

      (7)  Testi adottati, P7_TA(2010)0139 (Ara paġna 241 ta’ dan il-Ġurnal Uffiċjali).


title: Deċiżjoni tal-Parlament Ewropew tal-5 ta' Mejju 2010 dwar il-kwittanza fir-rigward tal-implimentazzjoni tal-baġit tal-Awtorità Ewropea dwar is-Sigurtà fl-Ikel għas-sena finanzjarja 2008

text:
               25.9.2010

               MT

               Il-Ġurnal Uffiċjali tal-Unjoni Ewropea

               L 252/155

         DEĊIŻJONI TAL-PARLAMENT EWROPEW
   tal-5 ta' Mejju 2010
   dwar il-kwittanza fir-rigward tal-implimentazzjoni tal-baġit tal-Awtorità Ewropea dwar is-Sigurtà fl-Ikel għas-sena finanzjarja 2008
   (2010/524/UE)
   IL-PARLAMENT EWROPEW,
   wara li kkunsidra l-kontijiet annwali finali tal-Awtorità Ewropea dwar is-Sigurtà fl-Ikel għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Awtorità Ewropea dwar is-Sigurtà fl-Ikel għas-sena finanzjarja 2008, flimkien mat-tweġibiet tal-Awtorità (1),
   wara li kkunsidra r-rakkomandazzjoni tal-Kunsill tas-16 ta' Frar 2010 (5827/2010 – C7-0061/2010),
   wara li kkunsidra l-Artikolu 276 tat-Trattat KE u l-Artikolu 319 tat-Trattat FUE,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,
   wara li kkunsidra r-Regolament (KE) nru 178/2002 tal-Parlament Ewropew u tal-Kunsill (3) li jistabbilixxi l-Awtorità Ewropea dwar is-Sigurtà fl-Ikel, u b'mod partikolari l-Artikolu 44 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 (4), u b'mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0086/2010),

               1.

               Jagħti l-kwittanza lid-Direttur Eżekuttiv tal-Awtorità Ewropea dwar is-Sigurtà fl-Ikel għall-implimentazzjoni tal-baġit tal-Awtorità għas-sena finanzjarja 2008;

               2.

               Jippreżenta l-kummenti tiegħu fir-riżoluzzjoni t'hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Awtorità Ewropea dwar is-Sigurtà fl-Ikel, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 304, 15.12.2009, p. 95.

      (2)  ĠU L 248, 16.9.2002, p. 1.

      (3)  ĠU L 31, 1.2.2002, p. 1.

      (4)  ĠU L 357, 31.12.2002, p. 72.
    ---documentbreak---

               25.9.2010

               MT

               Il-Ġurnal Uffiċjali tal-Unjoni Ewropea

               L 252/156

         RIŻOLUZZJONI TAL-PARLAMENT EWROPEW
   tal-5 ta’ Mejju 2010
   li tinkludi l-osservazzjonijiet li jagħmlu parti integrali mid-deċiżjoni dwar il-kwittanza dwar l-implimentazzjoni tal-baġit tal-Awtorità Ewropea dwar is-Sigurtà fl-Ikel għas-sena finanzjarja 2008
   IL-PARLAMENT EWROPEW,
   wara li kkunsidra l-kontijiet annwali finali tal-Awtorità Ewropea dwar is-Sigurtà fl-Ikel għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Awtorità Ewropea dwar is-Sigurtà fl-Ikel għas-sena finanzjarja 2008, flimkien mat-tweġibiet tal-Awtorità (1),
   wara li kkunsidra r-rakkomandazzjoni tal-Kunsill tas-16 ta’ Frar 2010 (5827/2010 – C7-0061/2010),
   wara li kkunsidra l-Artikolu 276 tat-Trattat KE u l-Artikolu 319 tat-Trattat FUE,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b ’mod partikolari l-Artikolu 185 tiegħu,
   wara li kkunsidra r-Regolament (KE) nru 178/2002 tal-Parlament Ewropew u tal-Kunsill (3) li jistabbilixxi l-Awtorità Ewropea dwar is-Sigurtà fl-Ikel, u b ’mod partikolari l-Artikolu 44 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 (4), u b ’mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0086/2010),

               A.

               billi l-Qorti tal-Awdituri (minn hawn ’il quddiem “il-Qorti”) tindika li kisbet assigurazzjonijiet raġonevoli li l-kontijiet annwali għas-sena finanzjarja 2008 huma affidabbli u li t-tranżazzjonijiet ta’ bażi huma legali u regolari,

               B.

               billi, fit-23 ta’ April 2009, il-Parlament ta kwittanza lid-Direttur Eżekuttiv tal-Awtorità Ewropea dwar is-Sigurtà fl-Ikel għall-implimentazzjoni tal-baġit tal-Awtorità għas-sena finanzjarja 2007 (5) u billi fir-riżoluzzjoni tiegħu li takkumpanja d-deċiżjoni ta’ kwittanza, il-Parlament innota b ’mod partikolari li:

                           —

                           l-approprjazzjonijiet trasferiti fl-2007 kienu jikkorrispondu għal EUR 8 600 000 (jew 17 % tal-baġit tal-2007) u l-approprjazzjonijiet ikkanċellati kienu jammontaw għal EUR 4 800 000;

                           —

                           il-fatt li, fl-2007, il-ħlasijiet intużaw inqas milli kien mistenni jista’ jiġi spjegat prinċipalment minħabba l-ittardjar fl-adozzjoni u l-implimentazzjoni tal-programm ta’ ħidma annwali tal-2007 fir-rigward tas-sussidji u t-trasferiment ta’ EUR 7 900 000 ta’ approprjazzjonijiet mis-sena finanzjarja ta’ qabel (2006), inklużi EUR 4 500 000 fl-attivitajiet operattivi;

      Prestazzjoni, ġestjoni baġitarja u finanzjarja

               1.

               Jenfasizza r-rwol tal-Awtorità fil-ħidma tagħha fejn tipprovdi pariri xjentifiċi indipendenti dwar il-kwistjonijiet kollha li għandhom impatt dirett jew indirett fuq is-sikurezza tal-ikel, inklużi s-saħħa u l-benesseri tal-annimali u l-ħarsien tal-pjanti, u l-ħtieġa li l-pariri xjentifiċi jiġu kkomunikati kif għandu jkun;

               2.

               Isostni li matul l-2008, is-sitt sena operattiva tagħha, l-Awtorità tejbet il-prestazzjoni tagħha b ’mod kostanti; jinnota li dan it-titjib huwa kjarament rifless fl-indikaturi tal-prestazzjoni, b ’żieda ta’ 57 % fin-numru ta’ opinjonijiet u dikjarazzjonijiet xjentifiċi matul l-2007, flimkien ma’ metodoloġiji aħjar tal-valutazzjoni tar-riskju u tal-koordinazzjoni tan-netwerk xjentifika (eż. dokumenti gwida u rapporti għall-ġbir tad-data), komunikazzjoni aħjar tal-pariri xjentifiċi u djalogu aħjar mal-istakeholders (eż. kopertura usa ’ fl-artikli fil-mezzi tax-xandir u fix-xandiriet, aktar stqarrijiet stampa u żieda ta’ 21 % fil-għadda tal-abbonati għall-bulletin “EFSA Highlights” matul l-2007); isostni li din iż-żieda fil-kisbiet hija bbilanċjata minn żieda (27 %) fir-riżorsi umani meta mqabbla mal-2007;

               3.

               Jinnota li fl-2008 l-Awtorità laħqet livell għoli ta’ eżekuzzjoni tal-baġit kemm fir-rigward tal-krediti għall-impenji u kemm fir-rigward tal-krediti għall-ħlasijiet: 97 % u 95 % rispettivament; jenfasizza li meta mqabbel mas-sena ta’ qabel il-baġit żdied b ’EUR 9 000 000;

               4.

               Jinnota, b ’danakollu, li għat-tielet sena konsekuttiva l-Qorti tal-Awdituri mmarkat it-trasferimenti ta’ approprjazzjonijiet għas-sena ta’ wara (23 % tal-baġit tal-2008 kien trasferit għall-2009); 16 % tal-approprjazzjonijiet baġitarji tal-2007 ġew trasferiti għas-sena finanzjarja 2008; 20 % tal-approprjazzjonijiet baġitarji tal-2006 ġew trasferiti għas-sena finanzjarja 2007); jinnota li fl-2008, din is-sitwazzjoni seħħet minħabba fl-adozzjoni u fl-implimentazzjoni tardivi ta “miżuri dwar żvilupp ta” software, il-kooperazzjoni xjentifika ma’ esperti esterni, u għotjiet għal studji u proġetti ta’ ġbir tad-data; iħeġġeġ lill-Awtorità biex ittejjeb il-ġestjoni tagħha tal-baġit sabiex tnaqqas ammonti għolja ta’ trasferiment bħal dawn;

               5.

               Jinnota wkoll li, għat-tieni sena konsekuttiva, il-Qorti tal-Awdituri tosserva li l-impenji għall-attivitajiet operattivi trasferiti mis-sena preċedenti kellhom jiġu kkanċellati (37 % ta’ impenji għall-attivitajiet operattivi trasferiti mill-2007 u 26 % ta’ impenji għall-attivitajiet operattivi trasferiti mill-2006); jinnota li għas-sena finanzjarja 2008, is-sitwazzjoni seħħet prinċipalment minħabba dewmien konsiderevoli fl-implimentazzjoni tal-ftehimiet ta’ sussidju tal-2007 matul is-sena finanzjarja 2008;

               6.

               Huwa mħasseb, għaldaqstant, li din is-sitwazzjoni tmur kontra l-prinċipju ta’ annwalità u tikxef nuqqasijiet fl-ippjanar, il-monitoraġġ tal-iskadenzi kuntrattwali stabbiliti u l-baġit tal-Awtorità;

               7.

               Jifraħ lill-Awtorità talli elenkat, fil-programm ta’ ħidma tagħha għall-2008, objettivi ta’ prijorità u indikaturi tal-prestazzjoni għal kull waħda mill-attivitajiet ewlenin ippjanati; iħeġġeġ lill-Awtorità biex ittejjeb id-definizzjoni tal-objettivi SMART u tal-indikaturi RACER sabiex titħeġġeġ il-kisba tar-riżultati u jkun jista’ jsir monitoraġġ effettiv tal-prestazzjonijiet; jikkunsidra bħala pożittiv l-istabbiliment mill-Awtorità tal-proċess ta’ evalwazzjoni tar-riskji li, għas-sena 2009, diġà għandu jsaħħaħ u jippermetti l-monitoraġġ mill-qrib tal-attivitajiet xjentifiċi u amministrattivi tal-Awtorità;

               8.

               Jenfasizza l-ħtieġa li l-Awtorità, fil-futur, fil-proċeduri tagħha marbuta mal-ftehimiet ta’ sussidji, tisħaq aktar fuq l-evalwazzjoni tal-kumplessità tas-servizz, sabiex tiġi ddefinita aħjar l-iskadenza għat-tressiq tal-offerti; jinnota wkoll li l-Awtorità għandha timmonitorja aħjar l-osservanza tal-iskadenzi kuntrattwali stabbiliti fil-ftehimiet ta’ sussidji;

               9.

               Iqis bħala element pożittiv il-fatt li l-Awtorità introduċiet, fil-baġit tal-2009, l-approprjazzjonijiet differenzjati assenjati għas-sussidji, sabiex jiġu evitati l-kanċellazzjonijiet fis-snin futuri;

               10.

               Jinnota li l-kontijiet tal-Awtorità għas-sena finanzjarja 2008 juru dħul minn interessi ta’ 485 651,33 EUR; jikkonkludi mill-għeluq tal-kontijiet annwali u l-ammont ta’ pagamenti ta’ interessi li l-Awtorità żżomm riżervi ta’ flus kontanti għoljin ħafna għal perjodi twal; jinnota li sal-31 ta’ Diċembru 2008 l-ammont ta’ flus kontanti tal-awtorità kien ta’ 19 990 492,26 EUR; jistieden lill-Kummissjoni teżamina x’possibilitajiet jeżistu biex il-ġestjoni ta’ flus kontanti bbażata fuq il-prinċipju tal-ħtiġijiet, kif stabbilit fl-Artikolu 15(5) tar-Regolament (KE, Euratom) Nru 2343/2002 tkun implimentata bis-sħiħ, u liema tibdiliet fl-approċċ huma meħtieġa biex jiżguraw li r-riżervi ta’ flus kontanti tal-Awtorità jinżammu baxxi kemm jista’ jkun għal perjodu ta’ żmien twil;

      Verifika interna

               11.

               Iqis li l-kumitat tal-verifika (AC), maħluq mill-Awtorità fl-2006, għandu rwol importanti biex jgħin lill-Bord tat-Tmexxija billi jiżgura li x-xogħol tas-Servizzi tal-Verifika Interna (IAS) tal-Kummissjoni u tal-kapaċitajiet ta’ verifika interna (IAC) tal-Awtorità jkun twettaq sewwa u jkun tqies kif xieraq mill-Bord tat-Tmexxija u mid-Direttur Eżekuttiv; jemmen, għalhekk, illi dan l-AC fi ħdan l-Awtorità jista’ jservi bħala eżempju għal aġenziji oħra;

               12.

               Jinnota li 20 mill-25 rakkomandazzjoni magħmula mill-IAS u l-IAC ġew implimentati (80 %); madankollu, jistieden lill-Awtorità biex tipprovdi lill-Parlament b’informazzjoni ulterjuri dwar il-livell ta’ importanza tagħhom u l-azzjonijiet meħuda biex dawn jiġu implimentati;

      Riżorsi Umani

               13.

               Jinnota li l-Awtorità rnexxielha timla 318 (li jirrappreżentaw ir-reklutaġġ ta’ 45 persunal temporanju meta mqabbel mal-2007) mill-335 post previst fil-pjan ta’ stabbiliment tagħha wara li kellha diffikultajiet biex tirrekluta staff xjentifiku bi kwalifiki għoljin f’Parma; jinnota li ġew irreklutati 40 membru ta’ staff ta’ appoġġ (awżiljarji, kuntrattwali, esperti nazzjonali ssekondati) sabiex jappoġġaw lill-Awtorità fil-kompiti tagħha;

               14.

               Jilqa’ b’sodisfazzjon il-fatt li n-nuqqasijiet fil-proċeduri ta’ reklutaġġ ma baqgħux jiġu rrappurtati fir-rapport attwali tal-Qorti tal-Awdituri;

               15.

               Iħeġġeġ lill-Awtorità tiżgura li l-ex uffiċjali kollha, skont l-Artikolu 16 tar-Regolamenti tal-Persunal ta’ Uffiċjali tal-Komunitajiet Ewropej, jinfurmaw lill-Awtorità meta jieħdu pożizzjonijiet ġodda barra l-istituzzjonijiet. Jekk attivitajiet bħal dawn jistgħu jwasslu għal kunflitt mal-interessi leġittimi tal-istituzzjonijiet, l-Awtorità għandha tieħu l-miżuri xierqa.

               16.

               Jieħu nota tat-tieni stħarriġ dwar l-istaff li ġie mniedi f’Ottubru 2008 bil-ħsieb li jiġi vvalutat l-ambjent tax-xogħol tal-Awtorità; jinsab sodisfatt li l-livell ta’ parteċipazzjoni żdied minn 44 % fl-2007 għal 55 % fl-2008; iħeġġeġ lill-kumitat tal-istaff biex imexxi stħarriġ bħal dan fuq bażi regolari u biex iżid il-livell ta’ parteċipazzjoni, u jistenna li l-amministrazzjoni tal-Awtorità tinkorpora r-riżultati misluta mill-istħarriġ fil-ġestjoni tagħha tal-istaff u fil-ħidma tagħha ta’ kuljum;

      Ir-rwol ta’ koordinatur tan-netwerk tal-aġenziji

               17.

               Jifraħ lid-Direttur Eżekuttiv tal-Awtorità li ħadem b’mod effiċjenti ħafna, mill-1 ta’ Marzu 2009 sal-31 ta’ Diċembru 2009, bħala koordinatur tan-Netwerk tal-Aġenziji;

               18.

               Jirreferi, għal osservazzjonijiet oħra ta’ natura orizzontali li jakkumpanjaw id-deċiżjoni ta’ kwittanza, għar-riżoluzzjoni tiegħu tal-5 ta’ Mejju 2010 (6) dwar il-prestazzjoni, il-ġestjoni finanzjarja u l-kontroll tal-aġenziji.

      (1)  ĠU C 304, 15.12.2009, p. 95.

      (2)  ĠU L 248, 16.9.2002, p. 1.

      (3)  ĠU L 31, 1.2.2002, p. 1.

      (4)  ĠU L 357, 31.12.2002, p. 72.

      (5)  ĠU L 255, 26.9.2009, p. 185.

      (6)  Testi adottati, P7_TA(2010)0139 (Ara paġna 241 ta’ dan il-Ġurnal Uffiċjali).


title: Id-Deċiżjoni tal-Kunsill tat-8 ta' Marzu 2001 li tapprova l-konklużjoni, mill-Kummissjoni, tal-Ftehim għal koperazzjoni bejn il-Komunità Ewropea għall-Enerġija Atomika rappreżentata mill-Kummissjoni u d-Dipartiment ta' l-Enerġija ta' l-Istati Uniti ta' l-Amerka fil-qasam ta' riċerka u żvilupp fl-enerġija tal-fużjoni

text:
Avviż Legali Importanti

|

32001D0411

Official Journal L 148 , 01/06/2001 P. 0078 - 0078

		Id-Deċiżjoni tal-Kunsilltat-8 ta' Marzu 2001li tapprova l-konklużjoni, mill-Kummissjoni, tal-Ftehim għal koperazzjoni bejn il-Komunità Ewropea għall-Enerġija Atomika rappreżentata mill-Kummissjoni u d-Dipartiment ta' l-Enerġija ta' l-Istati Uniti ta' l-Amerka fil-qasam ta' riċerka u żvilupp fl-enerġija tal-fużjoni(2001/411/Euratom)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea għall-Enerġija Atomika, u b'mod partikolari l-Artikolu 101, it-tieni paragrafu tiegħu,Wara li kkunsidra l-proposta tal-Kummissjoni,Billi:(1) Il-Ftehim għal koperazzjoni fl-użu paċifiku ta' l-enerġija nukleari bejn il-Komunità Ewropea għall-Enerġija Atomika u l-Istati Uniti ta' l-Amerka, iffirmat fi Brussel fis-7 ta' Novembru 1995, u fid- 29 ta' Marzu 1996 [1],jipprovdi għal koperazzjoni fir-riċerka u żvilupp nukleari, inkluż riċerka dwar fużjoni termonukleari kkontrollata.(2) Il-Kummissjoni, bi qbil mad-Direttivi tal-Kunsill ta' l-10 ta' April 2000, innegozjat Ftehim għal koperazzjoni bejn il-Komunità Ewropea dwar l-Enerġija Atomika rappreżentata mill-Kummissjoni u d-Dipartiment ta' l-Enerġija ta' l-Istati Uniti ta' l-Amerka fil-qasam ta' riċerka u żvilupp fl-enerġija tal-fużjoni.(3) Il-konklużjoni, mill-Kummissjoni, tal-Ftehim għandha tiġi approvata,IDDEĊIEDA DAN LI ĠEJ:Artikolu WaħdieniIl-konklużjoni, mill-Kummissjoni, għal u f'isem il-Komunità, tal-Ftehim għal koperazzjoni bejn il-Komunità Ewropea għall-Enerġija Atomika u d-Dipartiment ta' l-Enerġija ta' L-Istati Uniti ta' l-Amerka fil-qasam ta' riċerka u żvilupp fl-enerġija tal-fużjoni, hu hawnhekk approvat.It-test tal-Ftehim hu anness ma' din id-Deċiżjoni [2].Magħmula fi Brussel, fit8 ta' Marzu 2001.F'isem il-KunsillIl-PresidentK. Larsson[1] ĠU L 120, ta' l-20.5.1996, p. 1.[2] Ara paġna 80 ta' dan il-Ġurnal Uffiċjali.--------------------------------------------------


title: 2012/602/UE: Deċiżjoni tal-Parlament Ewropew tal- 10 ta’ Mejju 2012 dwar il-kwittanza għall-implimentazzjoni tal-baġit tal-Awtorità Ewropea ta’ Sorveljanza tal-GNSS għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/298

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar il-kwittanza għall-implimentazzjoni tal-baġit tal-Awtorità Ewropea ta’ Sorveljanza tal-GNSS għas-sena finanzjarja 2010
   (2012/602/UE)
   IL-PARLAMENT EWROPEW,

               —

               wara li kkunsidra l-kontijiet annwali finali tal-Aġenzija Ewropea GNSS għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea GNSS għas-sena finanzjarja 2010, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 – C7-0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE) Nru 912/2010 tal-Parlament Ewropew u tal-Kunsill tad-22 ta’ Settembru 2010 li jistabbilixxi Aġenzija Ewropea GNSS (3), u b’mod partikulari l-Artikolu 14 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0127/2012),

               1.

               Jagħti l-kwittanza lid-Direttur Eżekuttiv tal-Aġenzija Ewropea GNSS għall-implimentazzjoni tal-baġit tal-Aġenzija għas-sena finanzjarja 2010;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lid-direttur tal-Aġenzija Ewropea GNSS, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (Serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 366, 15.12.2011, p. 112.

      (2)  ĠU L 248, 16.9.2002, p. 1.

      (3)  ĠU L 276, 20.10.2010, p. 11.

      (4)  ĠU L 357, 31.12.2002, p. 72.
   ANNESS

      RAKKOMANDAZZJONIJIET TAL-PARLAMENT EWROPEW MAGĦMULA TUL IS-SNIN PREĊEDENTI

               L-Aġenzija Ewropea GNSS

               2006

               2007

               2008

               2009

               Ġestjoni Baġitarja u Finanzjarja

                           —

                           Dħjufijiet fl-operat ta’ sistemi ta’ ġestjoni u kontroll: fi 12-il każ, l-uffiċjal tat-tnedija tat-transazzjoni ma kellux l-awtorità delegata u ma kienx segwit iċ-ċiklu finanzjarju xieraq

                           —

                           Inċertezzi rigward l-assi tal-proġetti Galileo u EGNOS

                           —

                           Dħjufijiet fil-ġestjoni tal-baġit: l-assenza ta’ rabta ċara bejn il-programm ta’ ħidma tal-Awtorità u l-baġit, trasferimenti li la kienu ġġustifikati u lanqas iddokumentati, prenotazzjonijiet ta’ ordnijiet ta’ rkupru fil-kontijiet baġitarji li saru ripetutament tard u turija inkonsistenti tal-implimentazzjoni tal-baġit.

                           —

                           Anke b’tnaqqis de facto ta’ 50 % fil-baġit, il-livell ta’ konsum ta’ approprijazzjonijiet ta’ impenn u ta’ pagamenti għall-attivitajiet operattivi kien baxx: 63 % għall-impenji u 51 % għall-pagamenti.

                           —

                           Jiddispjaċih li l-Qorti tal-Awdituri sfumat id-dikjarazzjoni ta’ assigurazzjoni tagħha dwar l-affidabilità tal-kontijiet annwali għas-sena finanzjarja 2007, u dwar il-legalità u r-regolarità tat-tranżazzjonijiet sottostanti;

                           —

                           Inċertezzi rigward l-assi tal-proġetti Galileo u EGNOS

                           —

                           Dħjufijiet fil-ġestjoni tal-baġit: Ma ġiex stabbilit baġit ta’ emenda xieraq.

                           —

                           Jiddispjaċih li l-Qorti tal-Awdituri sfumat id-dikjarazzjoni ta’ assigurazzjoni tagħha dwar l-affidabilità tal-kontijiet annwali għas-sena finanzjarja 2008, u dwar il-legalità u r-regolarità tat-tranżazzjonijiet sottostanti;

                           —

                           Inċertezzi rigward l-assi tal-proġetti Galileo u EGNOS

                           —

                           Il-kriterji ta’ esklużjoni għas-Seba’ Programm Kwadru ma ġewx ippubblikati u vverifikati u l-Awtorità ma tatx prova sistematika li kienet ivverifikat li ma kienux intlaħqu l-kriterji għall-intrapriżi żgħar u ta’ daqs medju għall-benefiċjarji potenzjali li kienu qegħdin jipparteċipaw f’wieħed mis-suġġetti

                           —

                           Il-baġit finali ppubblikat mill-Awtorità fil-31 ta’ Marzu 2010 ma rriflettix il-baġit finali għall-2009 approvat mill-Bord Amministrattiv u ma kienx jinkludi id-dħul tiegħu, għalhekk iħeġġeġ lill-Awtorità tirrimedja din is-sitwazzjoni u tinforma lill-Awtorità ta’ Kwittanza dwar din il-bidla

               Riżorsi Umani

               n.a.

               n.a.

               n.a.

                           —

                           Nuqqasijiet fi proċeduri ta’ għażla tal-persunal

                           —

                           -Il-ħtieġa li jiġu rrimedjati n-nuqqasijiet li jiksru l-prinċipju ta’ trattament ugwali fl-applikazzjoni tal-kriterji ta’ eliġibbiltà fil-proċeduri ta’ reklutaġġ miftuħa kemm għal kandidati interni kif ukoll għal dawk esterni;

               Verifika Interna

               n.a.

               n.a.

               Jitlob lill-Aġenzija twettaq l-aħħar żewġ rakkomandazzjonijiet magħmula mis-Servizz għall-Awditjar Intern fl-2007: jiġifieri dwar impjiegi sensittivi u d-deskrizzjoni tax-xogħol

               Jirrikonoxxi li ż-żewġ rakkomandazzjonijiet tal-IAS importanti li fadal biex jiġu implimentati huma relatati ma’ karigi sensittivi u deskrizzjonijiet tax-xogħol;

          ---documentbreak---

               17.10.2012

               MT

               Il-Ġurnal Uffiċjali tal-Unjoni Ewropea

               L 286/299

         RIŻOLUZZJONI TAL-PARLAMENT EWROPEW
   tal-10 ta’ Mejju 2012
   li tinkludi l-kummenti li jagħmlu parti integrali mid-Deċiżjoni dwar il-kwittanza fir-rigward tal-implimentazzjoni tal-baġit tal-Aġenzija Ewropea GNSS għas-sena finanzjarja 2010
   IL-PARLAMENT EWROPEW,

               —

               wara li kkunsidra l-kontijiet annwali finali tal-Aġenzija Ewropea GNSS għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea GNSS għas-sena finanzjarja 2010, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tas-21 ta’ Frar 2012 (06083/2012 – C7–0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE) Nru 912/2010 tal-Parlament Ewropew u tal-Kunsill tad-22 ta’ Settembru 2010 li jistabbilixxi Aġenzija Ewropea GNSS (3), u b’mod partikulari l-Artikolu 14 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0127/2012),

               A.

               billi l-Aġenzija Ewropea GNSS (“l-Aġenzija”) saret finanzjarjament awtonoma fl-2006,

               B.

               billi l-Qorti tal-Awdituri ddikjarat li ma setgħatx tifforma opinjoni dwar il-kontijiet tal-Aġenzija għas-sena finanzjarja 2007 u jinnota li l-istruttura sħiħa tal-proġett Galileo kienet qed tiġi riveduta fl-2007 u li l-kontijiet tal-Aġenzija ġew ippreparati f’ambjent legali fraġli,

               C.

               billi l-Qorti tal-Awdituri sfumat id-dikjarazzjoni ta’ assigurazzjoni tagħha dwar l-affidabilità tal-kontijiet annwali tal-Aġenzija għas-sena finanzjarja 2008, u dwar il-legalità u r-regolarità tat-tranżazzjonijiet sottostanti,

               D.

               billi l-Qorti Ewropea tal-Awdituri stqarret li kisbet assigurazzjoni raġonevoli li l-kontijiet annwali tal-Aġenzija għas-sena finanzjarja 2009 huma affidabbli, u li t-tranżazzjonijiet sottostanti huma legali u regolari,

               E.

               billi l-Qorti tal-Awdituri fir-rapport tagħha dwar il-kontijiet annwali tal-Aġenzija għas-sena finanzjarja 2010 kkwalifikat l-opinjoni tagħha fir-rigward tal-affidabilità tal-kontijiet annwali għas-sena finanzjarja 2010,

               F.

               billi fl-10 ta’ Mejju 2011, il-Parlament ta l-kwittanza lid-Direttur Eżekuttiv tal-Aġenzija Ewropea GNSS għall-implimentazzjoni tal-baġit tal-Aġenzija għas-sena finanzjarja 2009 (5), u billi, fir-riżoluzzjoni tiegħu li takkumpanja d-deċiżjoni ta’ kwittanza, il-Parlament inter alia:

                           —

                           iħeġġeġ lill-Aġenzija tirrimedja l-baġit finali ppubblikat mill-Aġenzija fil-31 ta’ Marzu 2010 peress li dan ma kienx jirrifletti l-baġit finali għall-2009 approvat mill-Bord Amministrattiv u ma kienx jinkludi d-dħul tiegħu;

                           —

                           iħeġġeġ lill-Aġenzija tirrimedja n-nuqqasijiet fil-proċeduri tal-għażla tal-persunal li jiksru l-prinċipju ta’ trattament ugwali fl-applikazzjoni tal-kriterji ta’ eliġibbiltà fil-proċeduri ta’ reklutaġġ miftuħa kemm għal kandidati interni kif ukoll għal dawk esterni;

                           —

                           jistieden lill-Aġenzija tirrimedja l-kriterji ta’ esklużjoni għas-Seba’ Programm Kwadru għar-Riċerka (FP7) li la ġew ippubblikati u lanqas verifikati,

                           —

                           jinnota li l-awtorità ta’ kwittanza ma urietx b’mod sistematiku li kienu ġew verifikati l-kriterji għall-intrapriżi żgħar u ta’ daqs medju, għall-benefiċjarji potenzjali f’wieħed mis-suġġetti li l-għanijiet tiegħu ma ntlaħqux,

               G.

               jinnota li fl-2011 l-Aġenzija ħadet il-passi meħtieġa biex tiggarantixxi t-trasparenza, it-trattament ugwali, u effikaċja fil-proċeduri għas-selezzjoni tal-persunal,

               H.

               billi l-baġit tal-Aġenzija għas-sena 2010 kien ta’ EUR 15 900 000 meta mqabbel mal-EUR 44 400 000 fl-2009, li juri tnaqqis ta’ 64,19 %; billi l-Aġenzija rrappurtat kontribuzzjoni tal-Unjoni Ewropea għall-baġit tagħha għall-2010 ta’ EUR 8 690 000,

      L-affidabbiltà tal-kontijiet

               1.

               Jinnota li, f’konformità mal-prattika tal-kontabilità tal-programm Galileo, komponenti fl-ammont ta’ EUR 4 400 000, jiġifieri Magnetotorquers tas-satelliti, magni ta’ propulsjoni għas-satelliti, tankijiet tal-fjuwil għas-satelliti (Validazzjoni fl-Orbita) u arloġġi atomiċi tar-rubidju fuq l-art (Kapaċità Operattiva Sħiħa), ġew reġistrati mill-Aġenzija fl-2010 bħala nefqa fuq ir-riċerka;

               2.

               Jinnota li dawn l-assi ġew irreġistrati bħala nefqa għal riċerka minflok ma ġew ikklassifikati bħala assi miżmum għal trasferiment mill-Aġenzija lill-Kummissjoni; jinnota li din il-prattika ta’ kontabilità hija konformi mar-rekwiżiti tal-Unjoni għat-trattament tal-kontabilità tal-komponenti ta’ Galileo;

               3.

               Jinnota li fir-rapport mibgħut lill-Parlament fit-28 ta’ Frar 2012 l-Aġenzija spjegat għaliex dawn il-komponenti ġew trattati fil-kontijiet tagħha kif deskritt hawn fuq;

               4.

               Jinnota r-risposta tal-Aġenzija lill-Qorti tal-Awdituri f’dan ir-rigward u jirrikonoxxi li l-Aġenzija ġġustifikat li ma rreġistratx dan it-tagħmir bħala assi fil-kontijiet tagħha għar-raġunijiet li ġejjin:

                           —

                           l-objettiv tal-fażi IOV/FOC huwa li jivvaluta il-fattibbiltà teknika tas-sistema li ma ġietx ivvalidata fl-2010, meta jitqies li l-Kummissjoni, li tamministra l-programm Galileo u tieħu ħsiebu hi, m’għandhiex l-intenzjoni li twettaq il-validazzjoni ħlief aktar tard;

                           —

                           skont l-Arranġament Matimop, qatt ma kien hemm ħsieb li l-Aġenzija takkwista dan it-tagħmir u dan la qatt kien u lanqas qatt ser ikun fil-kontroll tagħha; din hija waħda mill-kundizzjonijiet għar-rikonoxximent ta’ assi skont l-istandards ta’ kontabilità tal-Unjoni;

                           —

                           mill-perspettiva tal-kontabbiltà ma deherx għaqli li t-tagħmir jiġi rikonoxxut ġaladarba ma kellu l-ebda benefiċċju/valur ekonomiku għall-Aġenzija;

                           —

                           abbażi tal-punti msemmija hawn fuq u b’konformità mal-prattiki tal-kontabbiltà li tħaddem il-Kummissjoni f’tali sitwazzjonijiet, l-ispejjeż tat-tagħmir tniżżlu bħala nfiq fuq ir-riċerka fl-2010;

               5.

               Jirrikonoxxi b’żieda ma’ dan li l-Qorti tal-Awdituri tosserva, li wara d-dħul fis-seħħ tar-Regolament (KE) Nru 683/2008 tal-Parlament Ewropew u tal-Kunsill tad-9 ta’ Lulju 2008 dwar l-implimentazzjoni ulterjuri tal-programmi Ewropej ta’ navigazzjoni bis-satellita (EGNOS u Galileo) (6), bosta mill-attivitajiet u assi marbutin mal-programmi EGNOS u Galileo kienu trasferiti lill-Kummissjoni f’Diċembru tal-2009, iżda li sal-31 ta’ Diċembru 2010, l-istatus ta’ EUR 2 000 000 miżmum mill-Aġenzija fir-rigward ta’ appoġġ tekniku mill-Aġenzija Spazjali Ewropea kien għad irid jiġi vverifikat; jinnota mill-Aġenzija li t-trasferiment ta’ EUR 2 000 000 ġie ffinalizzat fit-3 ta’ Ottubru 2011;

      Ġestjoni baġitarja u finanzjarja

               6.

               Jieħu nota mill-Aġenzija li l-kontribuzzjoni finali magħmula mill-Unjoni lill-Aġenzija għall-2010 ammontat għal EUR 8 690 000 u li dan l-ammont jinkludi l-baġit inizjali ta’ EUR 5 135 000 kkompletati bl-irkupru ta’ bilanċ pożittiv ta’ EUR 2 755 000 u ammont addizzjonali ta’ EUR 800 000 ta’ approprjazzjoni ta’ pagament biex jiġi msaħħaħ it-Titolu III (nefqiet operattivi);

               7.

               Jirrikonoxxi skont ir-Rapport dwar il-Ġestjoni Baġitarja u Finanzjarja (RBFM) li l-baġit tal-Aġenzija għas-sena finanzjarja 2010 kien soġġett għal emenda waħda mill-Bord Amministrattiv; jinnota li l-baġit emendatorju jirrifletti deċiżjoni mid-DĠ ENTR għat-tisħiħ b’EUR 800 000 f’approprjazzjonijiet ta’ ħlas tal-Aġenzija skont l-intestatura tal-baġit 3100 “Nefqa għall-Istudji” sabiex tinżamm il-kapaċità ta’ pagament għall-impenji riportati mis-snin preċedenti u għal dawk li ttieħed impenn dwarhom fl-2010;

               8.

               Jistabbilixxi mill-RBFM li r-rata ta’ eżekuzzjoni tal-baġit tal-Aġenzija laħqet is-97 % tan-nefqa ffinanzjata mis-sussidju għall-operat tal-Unjoni u d-89 % għal attivitajiet operattivi ffinanzjati minn dħul allokat; jinnota b’mod partikolari li l-eżekuzzjoni tal-baġit tal-Aġenzija ilaħħaq:

                           —

                           96 % f’termini ta’ impenji u 89 % f’termini ta’ pagamenti skont it-Titolu I (Nefqa għall-persunal);

                           —

                           99 % f’termini ta’ impenji u 78 % f’termini ta’ pagamenti skont it-Titolu II (Nefqa Amministrattiva);

                           —

                           99 % f’termini ta’ impenji u 60 % f’termini ta’ pagamenti skont it-Titolu III (Nefqa Operattiva);

                     jinsab imħasseb li skont it-Titolu III, ir-rata ta’ eżekuzzjoni tal-Aġenzija f’termini ta’ pagamenti kienet biss ta’ 60 % meta mqabbel mas-97 % fl-2009; jilqa’ l-fatt li l-Aġenzija ħadet il-miżuri neċessarji biex tirrimedja s-sitwazzjoni, li fil-fatt irriżultaw f’ammont għoli ta’ pagamenti fl-2011 (90 % fil-każ tat-Titolu III u 94 % għall-baġit b’mod ġenerali);

               9.

               Jaċċerta mill-RBFM li d-Direttur Eżekuttiv kien awtorizza żewġ trasferimenti interni b’valur totali ta’ EUR 205 000 fl-2010;

               10.

               Jinnota r-Rapport ta’ Attività Annwali (AAR) li jistipula li l-Aġenzija rċeviet prefinanzjament mill-Kummissjoni għall-valur ta’ EUR 2 606 675 u ta’ EUR 4 556 158 bi qbil mal-Ftehim tad-Delegazzjoni għall-FP7;

      Proċeduri ta’ għotjiet

               11.

               Jitlob lill-Aġenzija tirrettifika n-nuqqasijiet identifikati mill-Qorti tal-Awdituri fil-proċess ta’ evawlazzjoni fir-rigward ta’ proċeduri ta’ għotjiet tal-FP7/Galileo/it-Tieni Sejħa li għandu baġit ta’ EUR 26 000 000; jirrikonoxxi b’mod partikolari l-kummenti tal-Qorti tal-Awdituri li l-kriterji għall-valutazzjoni tal-kapaċità finanzjarja tal-applikanti ma kienux definiti u għalkemm l-istatus tal-applikant jiddettermina r-rata massima ta’ rimborż, dan l-istatus ma kienx ivverifikat mill-Aġenzija;

               12.

               Iħeġġeġ lill-Aġenzija sabiex tirrimedja ukoll d-dgħjufijiet misjuba mill-Qorti tal-Awdituri fiż-żewġ ftehimiet ta’ għotja fi ħdan is-Sitt Programm Kwadru ta’ Riċerka (FP6)/it-Tielet Sejħa; jinnota b’mod partikolari li t-talbiet għall-ispejjeż imressqa mill-benefiċjarji kienu bbażati fuq rati standard minflok fuq spejjeż reali; ifakkar lill-Aġenzija li dan mhux konformi mal-prinċipju tan-nuqqas ta’ qligħ għall-kontribuzzjonijiet finanzjarji tal-Unjoni u li l-Aġenzija għandha tindirizza din is-sitwazzjoni minnufih;

               13.

               Jirrikonoxxi, b’żieda ma’ dan, il-kummenti tal-Qorti tal-Awdituri dwar ħames għotjiet ivverifikati, li kienu relatati mal-FP6, u li urew dewmien ta’ bejn sena u tliet snin fl-implimentazzjoni tagħhom u fejn innutat żidiet sussegwenti fil-valur inizjali; jinnota li l-Aġenzija ġġustifikat dan id-dewmien billi ddikjarat li n-natura teknoloġikament fuq quddiem nett tal-attivitajiet hi soġġetta għal bidla kostanti u għalhekk l-Aġenzija ħadet deċiżjoni li dawn l-emendi u l-estensjonijiet kienu meħtieġa u utli għall-programm Galileo kollu kemm hu; jinnota li, fi kwalunkwe każ, l-Aġenzija tiddikjara li qatt ma eċċediet il-limitu stipulat fil-baġit għall-kuntratti b’mod ġenerali;

      Attivitajiet ta’ akkwist pubbliku;

               14.

               Jinnota mill-AAR li l-Aġenzija kellha dawn l-attivitajiet ta’ akkist pubbliku fl-2010:

                           —

                           65 ordni ta’ xiri li jikkorrispondu għal amonnt totali ta’ madwar EUR 900 000;

                           —

                           6 proċeduri negozjati li jikkorrispondu għal ammont globali ta’ EUR 470 000;

                           —

                           3 sejħiet pubbliċi li jikkorrispondu għal ammont globali ta’ EUR 9 400 000;

      Konsistenza tal-Programm ta’ Ħidma Annwali (AWP) u tal-AAR

               15.

               Jinnota li l-AAR tal-Aġenzija mhux bilfors jirrifletti l-AWP; jistabbilixxi, b’żieda ma’ dan li l-obbjettivi tal-AWP tagħha huma kemmxejn vagi u għalhekk hu diffiċli ħafna li dawn jiġu vvalutati u li jiġi vverifikat jekk dawn twettqux; iħeġġeġ, għalhekk lill-Aġenzija ttejjeb l-AWP tagħha sabiex tippermetti lill-awtorità ta’ kwittanza tevalwa aħjar l-effikaċja ta’ din l-Aġenzija; jinnota li l-Aġenzija ħadet nota tar-rakkomandazzjonijiet tal-Qorti tal-Awdituri, u jilqa’ l-fatt li, bħala riżultat, il-format tal-AWPs li jmiss se jkun konformi mar-rekwiżiti;

      Riżorsi Umani.

               16.

               Iħeġġeġ lill-Aġenzija ttejjeb l-proċeduri ta’ għażla tagħha mhux biss biex ma tipperikolax it-trasparenza ta’ reklutaġġ; jirrikonoxxi l-kummenti tal-Qorti tal-Awdituri li fil-proċeduri ta’ għażla tal-persunal li ġew ivverifikati, li ma ġewx determinati limitu tal-punti għall-ammissjoni għat-testijiet bil-miktub u intervisti jew għall-inklużjoni fil-lista ta’ kandidati adegwati;

               17.

               Jinnota mill-AAR li l-Aġenzija nediet 16-il proċess ta’ reklutaġġ u laħqet in-numru totali ta’ 40 impjiegat sa tmiem l-2010;

               18.

               Jinnota ukoll li l-Aġenzija fl-AWP tagħha kienet ħasbet għal total ta’ 42 impjegat, filwaqt li n-numru totali ta’ persunal impjegat sal-31 ta’ Diċembru 2010 kien ta’ 40 (5 aktar mis-sena ta’ qabel): 18-il impjieg operattiv, 14-il impjieg amministrattiv u 8 imħallta;

      Verifika interna

               19.

               Jirrikonoxxi mill-AAR li l-Aġenzija ffinalizzat il-Politika għall-Ġestjoni tar-Riskju tagħha u kien żviluppat reġistru tar-riskju;

               20.

               Jinnota, b’żieda ma’ dan, il-kummenti tal-Aġenzija fl-AAR tagħha li sal-aħħar tal-2010, ma kien hemm l-ebda rakkomandazzjoni kritika miftuħa mis-Servizz tal-Awditjar Intern, iżda kien hemm 5 rakkomandazzjonijiet miftuħa fir-rigward ta’:

                           —

                           żvelar ta’ objettivi u indikaturi ta’ prestazzjoni fl-AWP,

                           —

                           ħtieġa li l-ħatra ta’ Uffiċjal Kontabbli tiġi fformalizzata mill-Bord Amministrattiv,

                           —

                           ħolqien ta’ deċiżjonijiet finanzjarji adegwati,

                           —

                           infurzar mill-ġdid ta’ kontrolli ewlenin fil-ġestjoni tal-għotjiet,

                           —

                           aġġornament tad-delegazzjonijiet finanzjarji u l-valutazzjoni regolari tad-drittijiet tal-utenti tal-ABAC;

               21.

               Jilqa’ l-fatt li skont ir-rieżami tal-implimentazzjoni annwali tal-Aġenzija tar-rakkomandazzjonijiet maħruġa f’Diċembru 2011, il-ħames rakkomandazzjonijiet msemmija hawn fuq ġew implimentati;

               22.

               Jiġbed l-attenzjoni għar-rakkomandazzjonijiet tiegħu mir-rapporti ta’ kwittanza preċedenti, kif stipulat fl-Anness għal din ir-riżoluzzjoni;

               23.

               Jirreferi, fir-rigward tal-kummenti l-oħrajn li jakkumpanjaw id-deċiżjoni tiegħu dwar il-kwittanza, li huma ta’ natura orizzontali, għar-riżoluzzjoni tiegħu tal-10 ta’ Mejju 2012 (7) dwar il-prestazzjoni, il-ġestjoni finanzjarja u l-kontroll tal-aġenziji.

      (1)  ĠU C 366, 15.12.2011, p. 112.

      (2)  ĠU L 248, 16.9.2002, p. 1.

      (3)  ĠU L 276, 20.10.2010, p. 11.

      (4)  ĠU L 357, 31.12.2002, p. 72.

      (5)  ĠU L 250, 27.9.2011, p. 232.

      (6)  ĠU L 196, 24.7.2008, p. 1.

      (7)  Testi adottati, P7_TA(2012)0164 (ara l-paġna 388 ta’ dan il-Ġurnal Uffiċjali)


Avviż Legali Importanti

|

52007BP0117(01)

1. Deċiżjoni tal-Parlament Ewropew ta' l-24 ta' April 2007 dwar il-kwittanza għall-implimentazzjoni tal-baġit ta' l-Aġenzija Ewropea għall-Ambjent għas-sena finanzjarja 2005 (C6-0391/2006 - 2006/2158(DEC))

Official Journal 074 E , 20/03/2008 P. 0208 - 0208

		1.Deċiżjoni tal-Parlament Ewropew ta' l- 24 ta' April 2007 dwar il-kwittanza għall-implimentazzjoni tal-baġit ta' l-Aġenzija Ewropea għall-Ambjent għas-sena finanzjarja 2005 (C6-0391/2006 — 2006/2158(DEC))Il-Parlament Ewropew,- wara li kkunsidra l-kontijiet annwali definittivi ta' l-Aġenzija Ewropea għall-Ambjent għas-sena finanzjarja 2005 [1],- wara li kkunsidra r-rapport tal-Qorti ta' l-Awdituri dwar il-kontijiet annwali finali ta' l-Aġenzija Ewropea għall-Ambjent għas-sena finanzjarja 2005, flimkien mat-tweġibiet ta' l-Aġenzija [2],- wara li kkunsidra r-rakkomandazzjonijiet tal-Kunsill tas- 27 ta' Frar 2007 (5711/2007 — C6-0080/2007),- wara li kkunsidra t-Trattat KE, u partikularment l-Artikolu 276 tiegħu,- wara li kkunsidra r-Regolament tal-Kunsill (KE, Euratom) Nru 1605/2002 tal- 25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej [3], u b'mod partikulari l-Artikolu 185 tiegħu,- wara li kkunsidra r-Regolament tal-Kunsill (KEE) Nru 1210/90 tas- 7 ta' Mejju 1990 dwar il-ħolqien ta' l-Aġenzija Ewropea għall-Ambjent u ta' Netwerk Ewropew ta' Informazzjoni u Osservazzjoni ta' l-Ambjent [4], u b'mod partikolari l-Artikolu 13 tiegħu,- wara li kkunsidra r-Regolament tal-Kummissjoni (KE, Euratom) Nru 2343/2002 tad- 19 ta' Novembru 2002 dwar ir-Regolament Finanzjarju ta' qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 [5], u partikularment l-Artikolu 94 tiegħu,- wara li kkunsidra l-Artikolu 71 u l-Anness V tar-Regoli ta' Proċedura tiegħu,- wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza ta' l-Ikel (A6-0103/2007),1. Jagħti l-kwittanza lid-Direttur Eżekuttiv ta' l-Aġenzija Ewropea għall-Ambjent għall-implimentazzjoni tal-baġit ta' l-Aġenzija għas-sena finanzjarja 2005;2. Jagħti l-osservazzjonijiet tiegħu fir-riżoluzzjoni hawn taħt;3. Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv ta' l-Aġenzija ta' l-Ambjent Ewropew, lill-Kunsill, lill-Kummissjoni u lill-Qorti ta' l-Awdituri u biex jiżgura li tiġi ppubblikata fil-Ġurnal Uffiċjali ta' l-Unjoni Ewropea (serje L).[1] ĠU C 266, 31.10.2006, p. 1.[2] ĠU C 312, 19.12.2006, p. 36.[3] ĠU L 248, 16.9.2002, p. 1. Regolament kif emendat mir-Regolament (KE, Euratom) Nru 1995/2006 (ĠU L 390, 30.12.2006, p.1).[4] ĠU L 120, 11.5.1990, p.1. Regolament kif emendat mir-Regolament (KE) Nru 1641/2003 (ĠU L 245, 29.9.2003, p. 1).[5] ĠU L 357, 31.12.2002, p. 72.--------------------------------------------------